TEISINGUMO TEISMO (penktoji kolegija) NUTARTIS
2009 m. spalio 23 d.
Sujungtos bylos C‑561/08 P ir C‑4/09 P
Europos Bendrijų Komisija
prieš
Gerasimos Potamianos
ir
Gerasimos Potamianos
prieš
Europos Bendrijų Komisiją
„Apeliacinis skundas – Viešoji tarnyba – Laikinasis tarnautojas – Terminuotos sutarties nepratęsimas – Asmens nenaudai priimtas aktas“
Dalykas: Europos Bendrijų Komisijos pateiktas apeliacinis skundas dėl 2008 m. spalio 15 d. Europos Bendrijų Pirmosios instancijos teismo
sprendimo Potamianos prieš Komisiją, T‑160/04 (Rink. p. II‑0000), kuriuo šis teismas atmetė jos pateiktą nepriimtinumu grindžiamą prieštaravimą, susijusį su
pavėluotai pareikštu ieškiniu. G. Potamianos pateiktas apeliacinis skundas dėl minėto teismo sprendimo atmesti jo ieškinį,
kuriuo buvo prašoma panaikinti sudaryti tarnybos sutartis įgaliotos tarnybos sprendimą nepratęsti jo laikinojo tarnautojo
sutarties.
Sprendimas:      Atmesti apeliacinius skundus. Kiekviena šalis padengia savo bylinėjimosi išlaidas.
Santrauka
1.        Pareigūnai – Ieškinys – Asmens nenaudai priimtas aktas – Pranešimas laikinajam tarnautojui apie jo sutarties nepratęsimą –
Atskiras nuo sutarties sprendimas – Įtraukimas
(Pareigūnų tarnybos nuostatų 90 straipsnio 1 dalis)
2.        Apeliacinis skundas – Pagrindai – Paprastas pagrindų ir argumentų, pateiktų Pirmosios instancijos teisme, pakartojimas – Teisės
klaidos, kuria remiamasi, nenurodymas – Nepriimtinumas
(EB 225 straipsnio 1 dalis; Teisingumo Teismo statuto 58 straipsniopirma pastraipa; Teisingumo Teismo procedūros reglamento 112 straipsnio 1 dalies c punktas)